《秋寓都城次赵君瑞韵》
宋代·葛起耕

催破橙香荐蟹黄，快斟新酒润诗肠。
雁拖暝色横秋水，鸦带寒声噪夕阳。
万事莫如花下醉，百年浑似梦中狂。
登高休负湖山约，约买扁舟载艳妆。

作者简介：葛起耕，字君顾，号桧庭，丹阳（今属江苏）人。与赵崇𤤧（君瑞，理宗宝祐四年进士）有唱酬。有《桧庭吟稿》。事见清光绪《丹阳县志》卷二○。　葛起耕诗，以汲古阁影宋抄《南宋六十家小集》本为底本，校以清顾氏读画斋刊《南宋群贤小集》本（简称群贤集）。